《南藏主》
宋代·释居简

伽梨一臂云零乱，云锦毳衣终不换。佛法兴亡总不知，续燄联芳且缓缓。

截流过了复随流，秦地难拘汉不收。疥狗生天非所愿，神仙自古不封侯。

马胜威仪过成谄，波离轨范休沙魇。若教自作杜丛林，敢保诸万大段欠。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。